ms en en en en id en en fr ms ca id en en en id en en fr ms ca id ms en id id id ms ms id id ms id ms id ms id id id id ms ms ms id ms id ms id en id ms ms ms en ml de en en nl en en en ms id en id en id en ms fr en id id en ca en en en en en en fa en en en en en en es en en ms en fr en en en en en id en en
Filem The Thinning: Menentukan Hidup Mati Dengan Keputusan Peperiksaan – Saifulislam.Com
Friday , September 30 2022
Alang-alang obses dengan peperiksaan, mengapa tidak jadikan sahaja peperiksaan itu cara menyelesaikan masalah terbesar dunia?
Pada tahun 2039, dunia berdepan dengan masalah manusia dan daratan. Pemanasan global meningkatkan paras air laut dan menenggelamkan daratan dengan begitu agresif. Manusia pula beranak dan beranak, menjadikan penduduk begitu padat. Akhirnya Pertubuhan Bangsa-bangsa Bersatu mengarahkan semua negara bertindak mengurangkan pendudukan masing-masing sebanyak 5% setiap tahun.
Jika negara-negara lain melakukannya dengan mengawal kelahiran dan membunuh warga emas, Amerika Syarikat memilih cara yang lebih unik. Sebagai sebuah negara yang obses dengan high-stakes test (peperiksaan berisiko besar ke atas pelajar), Amerika Syarikat menggunakan sistem pendidikannya untuk melaksanakan polisi ini. Setiap tahun, murid-murid sekolah akan menduduki peperiksaan 10-241 atau lebih dikenali sebagai the “Thinning”. Murid yang lulus akan naik tahun, manakala para murid ‘parasit’ yang gagal akan dihapuskan!
Filem ini mungkin pantas dikenali oleh anak-anak remaja kita kerana hero utamanya, Blake Redding dilakonkan oleh selebriti gergasi remaja di media sosial, Logan Paul. Ini adalah filem pertama You Tube Red, dan mungkin ia menjadi penjelasan kepada kepelikan yang saya rasa pada lakonan watak-watak di dalam filem ini. Ada unsur-unsur menonton vine, dan sesekali teringat kepada Luqman Podolski dan Adib Alexx. Biar pun kualiti filem ini sebagai sebuah filem adalah sederhana, minat saya adalah lebih kepada isi kandungan filem ini, yang cepat mengingatkan saya kepada sebuah siri televisyen Brazil yang terkenal di Netflix, 3%.
Ideologi di sebalik  filem The Thinning, juga siri Netflix 3%, mengingatkan saya kepada falsafah Functionalism di dalam sosiologi pendidikan [artikel mengenai topik ini], bermula daripada Emile Durkheim. Ia meletakkan dasar pendidikan yang percaya bahawa semua kanak-kanak masuk ke alam persekolahan secara meritokratik. Sama potensi, sama peluang, tetapi berbeza usaha, dan perbezaan usaha menghasilkan natijah yang berbeza. Ada yang berjaya dan ada yang gagal. Golongan berjaya wajar dihargai dan mendapat status sosial yang lebih baik. Manakala yang gagal, adalah gagal secara semulajadi, dan berfungsi untuk memenuhi fungsi-fungsi bawahan masyarakat, yang juga penting untuk membentuk kestabilan dan keharmonian sebuah masyarakat.
Dan ia menjadi tulang rangka di belakang sistem pendidikan dan masyarakat kita selama ini.
Tetapi ia diangkat secara yang sungguh dramatik di dalam filem ini, bahawa golongan yang tidak berjaya itu adalah parasit, beban kepada kita, dan perlu dihapuskan sahaja.
Gagal dalam operasi Survival of the Fittest oleh Herbert Spencer.
Ada banyak subteks penting yang terselit di dalam filem ini.
Murid-murid perlu lulus dalam peperiksaan 10-241 yang menentukan hidup dan mati mereka, sedangkan ilmu yang diajar di sekolah lebih bersifat ‘factual knowledge’, hafal dan hafal.
“Berapakah sisi pada sebuah pentagon?” tanya Laina Michaels kepada adiknya sebelum melangkah masuk ke kawasan ‘sekolah’ pada hari peperiksaan.
“Apakah punca penyakit?” tanyanya lagi.
“Bakteria” dengan pantas si adik menjawab.
Sekolah pula berpagar kawat besi dan sistem kawalan keselamatan seumpama penjara. Sekolah bukan lagi sekolah tetapi Vista Point High School itu adalah sebuah Education Facilities! Pendidikan berteknologi tinggi itu menjadikan segala proses begitu tepat, sifar kesilapan dan kegagalan, dan menatijahkan sebuah negara yang terbaik pendidikannya di dalam 196 negara yang dibanding, menurut Governor Redding, ayah kepada Blake.
Semasa saya menonton filem ini, saya lihat keseluruhan plot tertumpu kepada Austin di Texas dan Governor Redding bercakap tentang Negeri Texas dan bukannya Amerika Syarikat. Campur aduk antara negara atau negeri ini agak membingungkan, tetapi sesuai dengan kebingungan PISA yang mengadakan penilaian yang bercampur aduk antara Malaysia, Finland, Singapura, kemudian Shanghai dan bukannya China!
Sistem pendidikan yang segala-galanya adalah peperiksaan, disindir dengan sinis oleh Laina apabila beliau berkata kepada Blake, “pelik kan, mereka mengajar kita di sekolah bagaimana hendak menyelesaikan masalah (problem solving), tiada satu pun apa yang diajar itu memberi jawapan kepada masalah dalam realiti kehidupan yang sebenar!”
Laina, seorang pelajar yang datang daripada keluarga susah, mempunyai kepintaran yang tinggi untuk menyelesaikan masalah-masalah hidupnya, di luar apa yang sekolah ajar, bercanggah dengan apa yang sekolah didik.
Pendidikan yang dibelenggu dengan polemik peperiksaan, dan kepentingan politik, bukanlah pendidikan yang berpaksikan pelajar serta kepentingan mereka. Sistem pendidikan sebegini ada banyak campur tangan politik dan filem ini menonjolkan ia sebagai tema utama. Bagaimana sebuah peperiksaan berisiko besar ke atas masa depan, hidup dan mati murid-murid, hanya alat orang politik dan birokrat untuk memenuhi political mileage dan KPI masing-masing.
Teringat saya kepada murid-murid sekolah yang membunuh diri kerana gagal dalam peperiksaan di negara kita.
Kejadian itu tidak memberikan apa-apa keinsafan kepada sistem, dan sistem itu (atau disebut sebagai PROCESS di dalam siri tv Netflix, 3%), terus dianggap suci, guru-guru dan kakitangan sistem menunaikannya tanpa membantah, dan ibu bapa pasrah menerima kehancuran anak masing-masing kesan saringan oleh sistem kudus itu. Walhal di sebalik sistem berkenaan, pelbagai ideologi dan strategi politik mengubah angka-angka agar mencapai apa yang dihajatkan, dan ia benar-benar menjadikan sebuah sistem pendidikan itu sial dalam sebuah kehidupan!
Filem The Thinning ini menyelitkan sinar-sinar harapan apabila di celah sistem gila berkenaan, masih ada guru berhati mulia seperti Cikgu Kendra Birch yang mengambil risiko besar mempertaruhkan kerjaya malah nyawayanya, untuk menyelamatkan pelajar daripada sistem yang korup. Kendra mengambil tahu latar belakang keluarga muridnya, apa penderitaan yang ditangguh oleh pelajar, dan bukan hanya mengenal anak murid sekadar di bilik darjah.
Saya tidak berhajat untuk terlalu memperincikan jalan cerita filem ini kerana ia hak mereka yang mahu menontonnya. Saya sekadar mahu berkongsi reflection peribadi, bahawa selepas menonton filem ini, saya mahu para guru dan anggota masyarakat menontonnya. Kita perlu faham tentang politik dalam pendidikan seperti yang berulang kali dibahas oleh John Taylor Gatto, bahawa pendidikan tidak neutral. Sukar untuk neutral. Ia adalah alat golongan berkuasa mengawal rakyat. Malah di Finland ini, banyak perbahasan bahawa usaha memastikan semua pelajar universiti sambung belajar hingga ke master, adalah untuk mengekalkan mereka di sekolah dan mengurangkan beban menyediakan peluang pekerjaan oleh kerajaan. Self-regulated learning dimanipulasi oleh pihak universiti untuk membanyakkan sesi pelajar belajar sesama mereka dan mengurangkan pertemuan pensyarah dengan pelajar, untuk menjimatkan kos membayar gaji pensyarah, yang kebetulannya ada konsep serta teori pembelajaran yang boleh diperalatkan.
Inilah sebabnya kenapa kita mesti berpendidikan tentang pendidikan!
Dan kepentingan mesej filem ini, mungkin lebih besar daripada apa yang disedari oleh pelakon-pelakonnya.
“Sekolah bukan penjara, universiti bukan kilang!” kata Zul Fikri Zamir.
Saksikan kegunaan ‘parasit’ untuk kilang, di akhir filem The Thinning ini.
Previous Salah Laku Pelajar: Selesaikan Atau Sebarkan?
Next Aidiladha: Kisah Cinta Terhangat Lagi Tertinggi
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
29/08/2017 at 2:42 PM
subhanallah. bestnye cerite ni! open the narrow minded.
Leave a Reply to ambo Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved